b'\n_START_ARTICLE_\nGediminas Dominas\n_START_SECTION_\nBiografija\n_START_PARAGRAPH_\n1989-1994 m. Vilniaus universiteto (VU) Teis\xc4\x97s fakultete studijavo teis\xc4\x99 (1993 m. \xe2\x80\x93 Gronningen universiteto Teis\xc4\x97s fakultete, Nyderlandai), \xc4\xafgijo teisininko kvalifikacij\xc4\x85. Be to, 1992-1994 m. VU Tarptautini\xc5\xb3 santyki\xc5\xb3 ir politikos moksl\xc5\xb3 institute studijavo politikos mokslus. 1996-1997 m. Londono universiteto Queen Mary and Westfield koled\xc5\xbee baig\xc4\x97 podiplomines studijas, bank\xc5\xb3 ir finans\xc5\xb3 teis\xc4\x97s magistras (Jungtin\xc4\x97 Karalyst\xc4\x97). 1995 m. Sta\xc5\xbeavosi \xc5\xa0veicarijos lyginamosios teis\xc4\x97s institute._NEWLINE_1991-1992 m. Filosofijos, sociologijos ir teis\xc4\x97s instituto laborantas, 1992\xe2\x80\x931994 m. Teis\xc4\x97s instituto Konstitucin\xc4\x97s teis\xc4\x97s problem\xc5\xb3 tyrimo skyriaus (KTPTS) laborantas, asistentas, laikinai einantis KTPTS ved\xc4\x97jo pareigas. Advokatas nuo 1998 m. Specializacija \xe2\x80\x93 \xc4\xafmoni\xc5\xb3 veikla ir verslas (angl. Corporate/Commercial), bankininkyst\xc4\x97 ir finansai, susiliejimai ir \xc4\xafsigijimai, tarptautin\xc4\x97 komercin\xc4\x97 teis\xc4\x97, tarptautin\xc4\x97 verslo teis\xc4\x97._NEWLINE_Vienintel\xc4\x97s lietuvi\xc5\xb3 kalba studijos apie tarptautin\xc4\xaf komercin\xc4\xaf arbitra\xc5\xbe\xc4\x85 bendraautoris (pateik\xc4\x97 arbitra\xc5\xbeo teorij\xc4\x85, apra\xc5\xa1\xc4\x97 tarptautinio komercinio arbitra\xc5\xbeo teis\xc4\x97s \xc5\xa1altinius, u\xc5\xbesienio \xc5\xa1ali\xc5\xb3 teis\xc4\x99 bei praktik\xc4\x85, lyginamuoju metodu atskleid\xc4\x97 bendrus arbitra\xc5\xbeo teis\xc4\x97s principus._NEWLINE_Lietuvos advokat\xc5\xabros narys, Europos bank\xc5\xb3 ir finans\xc5\xb3 teis\xc4\x97s asociacijos, Tarptautin\xc4\x97s advokat\xc5\xb3 asociacijos narys. Lietuvos advokat\xc5\xabros Tarybos narys (nuo 2011 m. baland\xc5\xbeio 22 d.)._NEWLINE_Moka angl\xc5\xb3, rus\xc5\xb3 kalbas.'